Valmentajat – TK-COACHING
Juulia on monipuolinen koiraharrastaja, jonka keskeinen intohimo on koirien kouluttaminen. Taitava ja itsevarma yhteistyö agilityradalla koostuu koiralle opetettujen taitojen ja ohjauksen yhteenhitsautumisesta. Juulia katsoo, että hauskan ja turvallisen harrastuksen peruspilarina on koiran ymmärrys sille annetuista tehtävistä. Koulutusmetodit perustuvat aina haluttujen käytösten poimimiseen ja niiden vahvistamiseen positiivisin ja operantein menetelmin. Juulia käyttää omassa ohjauksessaan paljon suullisia vihjeitä liikeohjauksen tukena.
Agilityn lisäksi Juuliaa kiinnostavat koiran fysiikka ja toiminnallisuus, ravitsemus sekä kokonaisvaltainen hyvinvointi. Kasvatustyö saksanpystykorvien parissa on kartuttanut tietotaitoa monella tasolla, ja perehdyttänyt Juulian myös mm. genetiikan maailmaan.
Juulia on aloittanut agilityharrastuksen mittelspitzien parissa, ja kilpaillut pystykorviensa kanssa 3-luokassa. Nyt kotona kasvaa nuori bordercollie, jonka kanssa on tulevaisuudessa tarkoitus kilpailla tavoitteellisesti. Juulia on kouluttanut agilitya aiemmin seuratasolla, ja suorittanut agilityn koulutusohjaajan peruskurssin. Valmentajana Juulia on määrätietoinen ja tehokas, ollen samalla kannustava ja hauska. Jokainen koirakko huomioidaan yksilöllisesti, ja harjoitukset toteutetaan aina kunkin koiran tason ja ominaisuuksien mukaisesti.
Lisää Juuliasta:
"Parasta on mennä täysillä!" - vaikka vauhti onkin Tanjan ja hänen koiriensa vahvuus, pyrkii hän aina kertomaan hyvissä ajoin radan linjat koirilleen. Hän panostaa tekniseen osaamiseen ja koiriensa esteosaamisen kouluttamiseen. Koirien hyvinvointi on aina tärkeintä Tanjalle ja mikään ei mene tämän asian edelle. Laaja harrastus- ja kilpailutausta tuo laajempaa näkökulmaa agilityvalmennukseen. Entinen huippu-urheilija kannustaa liikkumaan rohkeasti, eikä päästä treeneissään ketään helpolla. Tanjan mielestä agility on niin hauska harrastus, että sen harrastaminen kuuluu kaikille halukkaille. Olipa kyse sitten maailmanmestariksi haluavasta tai koiransa aktivoinnista ja yhdessä tekemisestä kiinnostuneesta koiraharrastajasta. Jokaisella saa olla omat tavoiteet, joita kohti harjoitella ja aivan kaikkia haluaa hän auttaa.
Lisää Tanjasta:
Tanja ja Nano
Border Collie "Nuka" (2007-) - Mustan Magian Sade
Border Collie "Nano" (2012-) - FI AVA & FI AVA-H Päättymätön Peli
Kilpailee agilityn 3-luokassa
Border Collie "Bingo" (2014-) - Päkäpaimenen Käry Kävi
Border Collie "Kyy" (2016-) - Vindicate's Pinkiepie
Kilpailee agilityn 2-luokassa